Grupp ta' studenti żgħżagħ u innovattivi ħarġu bl-idea li joħolqu l-ewwel applikazzjoni lokali bil-kultura Maltija f'forma ta' logħba diġitali aċċessibbli fuq Android Play Store. L-istorja ta' dan il-proġett beda fil-bidu tal-pandemija, fejn dawn iż-żgħżagħ irrealizzaw li hemm nuqqas ta' applikazzjoni/logħob lokali. Ġiet f'moħħhom idea li joħolqu l-ewwel logħba ta' charades diġitali bil-Malti. Wara sentejn diffiċli b'ħafna dedikazzjoni u tagħlim, żviluppaw l-ewwel prototip f'Diċembru 2020. Saru ħafna fallimenti u xogħol iebes peress li ħadd minnhom ma kellu xi sfond ta' IT jew Kodifikazzjoni. "Issa ninsabu grati ħafna li wara ħafna xogħol iebes u dedikazzjoni irnexxielna nippubblikaw l-applikazzjoni u issa qed taħdem bis-sħiħ. L-applikazzjoni/logħba s'issa rċeviet feedback mill-aqwa minn influencers popolari bħal Ira Losco, Stephanie Agius, Jacqui Losco, Alana Bondin, Faith Music Official, Valentina Rossi, Ben Camille, Christabelle, Faith Music Official, Ylenia, Ilwien, u ħafna oħrajn," ikkummentaw iż-żgħażagħ. Din l-app tista' tniżżilha minn hawn . Dan it-tagħrif twassal minn Charades Malta. Ritratt: Muntaġġ / Charades Malta